**ДОГОВОР ЗА УСЛУГА**

**№РД-11-........../.....................2018 г.**

Днес …….........……….. в гр. София, между:

**МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. “Света Неделя” № 5, БУЛСТАТ 000695317 и представлявано от Кирил Ананиев – министър на здравеопазването и Мария Беломорова, директор на дирекция „БФ”, наричано по-долу за краткост „**ВЪЗЛОЖИТЕЛ”** от една страна

И

**„…………………….” ………….**, със седалище и адрес на управление: гр. …………………, ул. „………………” № ………….., с ЕИК ………………………, ДДС идeнт. № …………………………. представлявано от ………………………., в качеството на ............................................., съгласно ............................................., представлявано от ……………………………………………… – длъжност ..............................................,

наричано за краткост по – долу **“ИЗПЪЛНИТЕЛ”**,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

на основание чл.194 от ЗОП и протокол от комисия, назначена със Заповед ………………, утвърден от ВЪЗЛОЖИТЕЛЯ на ……………………., с които е предложено класирането на участниците и е определен ИЗПЪЛНИТЕЛЯТ на обществена поръчка с предмет: : **"Осигуряване на телекомуникационни услуги за нуждите на Министерството на здравеопазването за 2018 г."*, обособена позиция № 1* „Предоставяне на обществена** **фиксирана** **телефонна услуга за Министерство на здравеопазването“,** се сключи този договор за следното:

**ПРЕДМЕТ НА ДОГОВОРА**

**Чл. 1.** **Чл. 1.** **(1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя фиксирана телефонна услуга за нуждите на Министерството на здравеопазването, срещу възнаграждение и при условията на този Договор.

**(2)** Фиксираната телефонна услуга, предоставяна от ИЗПЪЛНИТЕЛЯ включва предоставяне на електронни съобщителни услуги за осъществяване на фиксирани телефонни услуги с поддържане на гласови съобщения, позволяващи провеждане на национални и международни входящи и изходящи разговори, за нуждите на Министерството на здравеопазването на адреси, както следва: гр. София площад „Света Неделя“ №5, бул. „Георги Софийски“ № 3, бул. „Ал. Стамболийски“ №39, ул. „Княз Борис“ № 217А, бул. „Акад. Иван Евст. Гешов“ № 15, с. Душанци, общ. Пирдоп, област София, включително получаване и изпращане на факсимилни съобщения, предаване на данни, предоставени по абонатни интерфейси – POTS, ISDN PRA и ISDN BRA към съответните локации, наричани за краткост „**Услугите**“.

**Чл. 2.** ИЗПЪЛНИТЕЛЯТ се задължава да предоставя Услугите в съответствие с Техническата спецификация, Техническото предложение на ИЗПЪЛНИТЕЛЯ, Ценовото предложение на ИЗПЪЛНИТЕЛЯ и „Общи условия за взаимоотношения между ………………… и крайните потребители на фиксирана телефонна услуга”, които обхващат всички неописани услуги на …………………………………(наричани по-долу за краткост „Общи условия”), съставляващи съответно Приложения № 1, 2, 3 и 5 към този Договор и представляващи неразделна част от него.

**Чл. 3.** В случай на противоречие между „Общи условия” на ИЗПЪЛНИТЕЛЯ – Приложение № 5 и посочените в този договор, и приложенията към него, предимство имат условията, посочени в Техническата спецификация – Приложение № 1 към този договор и неразделна част от същия.

**Чл. 4.** ИЗПЪЛНИТЕЛЯТ предоставя на ВЪЗЛОЖИТЕЛЯ услугите по чл.1 от този договор, посредством осигуряване на достъп и осигуряване на всички крайни точки за физическо свързване на Министерство на здравеопазването, до собствените си обществени телекомуникационни мрежи, съгласно Техническата спецификация – Приложение № 1, неразделна част от този договор.

**Чл. 5.** Първоначалното предоставяне на електронните съобщителни услуги се удостоверява с двустранно подписан протокол и се извършва от определени лица от страна на упълномощени представители на ВЪЗЛОЖИТЕЛЯ и ИЗПЪЛНИТЕЛЯ.

**СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 6.**  Договорът влиза в сила от датата на сключването му и е срокът му започва да тече след двустранно подписан протокол за първоначално предоставяне на услугата по чл. 5 и е със срок 24 месеца и/или до достигане на разполагаемия финансов ресурс по чл. 8, ал. 1, в зависимост от това, кое от двете събития настъпи първо.

**Чл. 7.** Място на изпълнение – Министерство на здравеопазването гр. София площад Света Неделя №5, бул. Георги Софийски № 3, бул. Ал. Стамболийски №39, ул. „Княз Борис“ № 217, бул. „Иван Гешов“ № 15, с. Душанци, общ. Пирдоп, област София

**ЦЕНА, РЕД И СРОКОВЕ ЗА ПЛАЩАНЕ**

**Чл. 8.** **(1)** За предоставяне на Услугите, ВЪЗЛОЖИТЕЛЯТ заплаща на ИЗПЪЛНИТЕЛЯ месечна обща стойност, формирана въз основа на реално ползваните услуги от ВЪЗЛОЖИТЕЛЯ с включена абонаментна месечна такса по чл.8 ал. 2, общо за абонатите на ВЪЗЛОЖИТЕЛЯ и на база единичните цени, предложени от ИЗПЪЛНИТЕЛЯ в Приложение към ценовото му предложение, като максималната стойност на договора не може да надвишава лимита **от 16 000,00 лв. (шестнадесет хиляди лева) или** **19 200.00 лв. (деветнадесет хиляди и двеста лева) с вкл. ДДС** (наричана по-нататък „Стойността на Договора“).

**(2)** За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена за **месечна абонаментна такса**, включваща всички абонатни аналогови интерфейси - POTS и цифрови интерфейси - ISDN PRA и ISDN BRA към локациите на ВЪЗЛОЖИТЕЛЯ в размер на **……………… (……………………………….) лева без ДДС**, съгласно Ценовото предложение на ИЗПЪЛНИТЕЛЯ, съставляващо Приложение № 3, неразделна част от настоящия договор.

**(3)** Месечната абонаментна такса се променя в зависимост от намаляването или увеличаването на броя на интерфейсите: POTS (1 разговорен канал), ISDN BRA (2 разговорни канала) и ISDN PRA (30 разговорни канала), **с …… (…………..) лева** **без вкл. ДДС** **за един разговорен канал на интерфейс**, но не повече от сумата по ал. 2 без вкл. ДДС.

**(4)** Цената, посочена в ал. 2 е фиксирана за отделните дейности, свързани с предоставяне на Услугите, посочени в Ценовото предложение на ИЗПЪЛНИТЕЛЯ и е фиксирана за времето на изпълнение на Договора, като не подлежи на промяна, освен в случаите по ал. 3.

**Чл. 9.** **(1)** Всяко плащане по този Договор се извършва въз основа на следните документи:

1. Фактура за дължимата сума издадена от ИЗПЪЛНИТЕЛЯ и представена на ВЪЗЛОЖИТЕЛЯ, след приключване на отчетния период,
2. Обобщена писмена месечна справка за представените услуги, издадена от ИЗПЪЛНИТЕЛЯ.

**(2)** ВЪЗЛОЖИТЕЛЯТ се задължава да извършва всяко дължимо плащане в срок до 30 (тридесет) календарни дни, след получаването на фактура на ИЗПЪЛНИТЕЛЯ, при спазване на условията по ал. 1.

**(3)** При констатиране на неверни, некоректни или липсващи данни в документите по ал. 1, т.1 и т. 2, ВЪЗЛОЖИТЕЛЯТ връща фактурата за корекция, като в този случай заплащането се извършва в срок до 30 (тридесет) дни след коригиране на документите.

**Чл. 10. (1)** Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: ……………………………..

**(2)** ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) работни дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, се счита, че плащанията са надлежно извършени.

**(3)** Сроковете за плащане по чл. 9, ал. 2 се спират, когато ИЗПЪЛНИТЕЛЯТ бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок до 5 (пет) работни дни, след като бъде уведомен за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или поисканите разяснения, корекции или допълнителна информация.

**ГАРАНЦИЯ ЗА ИЗПЪЛНЕНИЕ**

**Гаранция за изпълнение**

**Чл. 11.** При подписването на този Договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от Стойността на Договора без ДДС, а именно ……………… (…………………………….) лева.

**Чл. 12. (1)** В случай на изменение на Договора, извършено в съответствие с този Договор и приложимото право, включително когато изменението е свързано с индексиране на Цената, ИЗПЪЛНИТЕЛЯТ се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 7 (*седем*) дни от подписването на допълнително споразумение за изменението.

**(2)** Действията за привеждане на Гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 13 от Договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 14 от Договора;

**Чл. 13.** Когато, като Гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ:

Банка: ………….

BIC: ………………………….

IBAN: ………………………………

**Чл. 14. (1)** Когато, като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде безусловна и неотменяема банкова гаранция, да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на Гаранцията за изпълнение по този Договор;

2. да бъде със срок на валидност за целия срок на действие на Договора, плюс 30 (тридесет) дни след прекратяването на Договора, като при необходимост срокът на валидност на банковата гаранция се удължава или се издава нова.

**(2)** Банковите разходи по откриването и поддържането на Гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

**Чл. 15. (1)** ВЪЗЛОЖИТЕЛЯТ освобождава Гаранцията за изпълнение в срок до 30 (*тридесет*) дни след прекратяването на Договора или след приключване на изпълнението на Договора в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея.

**(2)** Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 10, ал.1 от Договора;

2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;

**(3)** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.

**Чл. 16.** ВЪЗЛОЖИТЕЛЯТ има право да задържи съответна част и да се удовлетвори от Гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.

**Чл. 17.** ВЪЗЛОЖИТЕЛЯТ има право да задържи Гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ не започне работа по изпълнение на Договора за период по-дълъг от 24 (*двадесет и четири*) часа след Датата на влизане в сила и ВЪЗЛОЖИТЕЛЯТ развали Договора на това основание;

2. при пълно неизпълнение, в т.ч., когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание;

3. при прекратяване на дейността на ИЗПЪЛНИТЕЛЯ или при обявяването му в несъстоятелност.

**Чл. 18.** Във всеки случай на задържане на Гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**Чл. 19.** Когато ВЪЗЛОЖИТЕЛЯТ се е удовлетворил от Гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 5 (*пет*) дни да допълни Гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, така че във всеки момент от действието на Договора размерът на Гаранцията за изпълнение да бъде в съответствие с чл. 11 от Договора.

**Общи условия относно Гаранцията за изпълнение**

**Чл. 20.** ВЪЗЛОЖИТЕЛЯТ не дължи лихва за времето, през което средствата по Гаранцията за изпълнение са престояли при него законосъобразно.

**ПРАВА И ЗАДЪЛЖЕНИЯ НА СТРАНИТЕ**

**Чл.21**. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от Страните.

**Общи права и задължения на ИЗПЪЛНИТЕЛЯ**

**Чл. 22. ИЗПЪЛНИТЕЛЯТ има право:**

1. Да получи възнаграждение в размера, сроковете и при условията по чл. 8 – 10 от Договора.

2. Да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора.

**Чл. 23. ИЗПЪЛНИТЕЛЯТ се задължава:**

1. Да предоставя Услугите и да изпълнява задълженията си по този Договор в уговорените срокове и качествено, в съответствие с Договора и приложенията му.

2. Да предоставя електронни съобщителни услуги, които трябва да отговарят на изискванията за качество на услугата, съгласно разрешението издадено от Комисията за регулиране (КРС) на съобщенията за територията на Република България и съгласно Закона за електронните съобщения, за осъществяване на електронни съобщения чрез електронна съобщителна мрежа или еквивалент.

3. При изграждането на достъпа и оборудването за предоставяне на услугата ИЗПЪЛНИТЕЛЯ да осигурява съгласуването на интерфейса от мрежата си и наличното оборудване на ВЪЗЛОЖИТЕЛЯ. Еднократните разходи за първоначалното предоставяне на услугите, включително инсталиране, конфигуриране и поддръжка на оборудването са за сметка на ИЗПЪЛНИТЕЛЯ.

4. Да осигурява безплатна преносимост на номерата на ВЪЗЛОЖИТЕЛЯ, като запази номерацията на автоматичните входове и всички телефонни постове от обществената електронна съобщителна мрежа, както и да запази структурата на съществуващия номерационен план на ВЪЗЛОЖИТЕЛЯ. ИЗПЪЛНИТЕЛЯТ се задължава да обособи абонатите на ВЪЗЛОЖИТЕЛЯ в една обща група, наречена за краткост „Корпоративна група”.

5. Да запази географските номера при промяна на адреса на структурите на ВЪЗЛОЖИТЕЛЯ, както и възможност за промяна на географски номер за сметка на ИЗПЪЛНИТЕЛЯ, без начисляване на допълнителни такси и санкции.

6. Да осигурява откриване на нови телефонни постове (POTS) и автоматичен вход (ISDN PRA и ISDN BRA) с номера от „Националния номерационен план”, без такса за откриване, както и спиране или временно спиране на вече предоставени телефонни постове и автоматичен вход, без неустойки или санкции с възможност за увеличаване или намаляване до 30% от общия първоначален обем на услугите, в рамките на общата стойност на месечната такса за целия срок на поръчката, по заявка на представител на ВЪЗЛОЖИТЕЛЯ с предизвестие от 10 (десет) работни дни.

7. Да предостави **30 000 безплатни минути месечно, общо за всички абонати на Възложителя към:**

* + всички национални фиксирани мрежи;
  + всички международни фиксирани мрежи в държави-членки на Европейския съюз;
  + всички национални мобилни мрежи;

8. Да предостави **безплатни неограничени минути за разговори в „Корпоративната група”** на ВЪЗЛОЖИТЕЛЯ, без да черпят от предложените безплатни минути за разговори.

9. Да тарифира разговорите за всички номера на ВЪЗЛОЖИТЕЛЯ на 1 (една) секунда след първата минута и без да начислява първоначална такса свързване на повикване, както за безплатни минути, така и след изчерпването им.

10. Да осигури проследяването на трафика в пакетите за безплатни минути на ВЪЗЛОЖИТЕЛЯ и при оставащи 1 000 неизползвани безплатни минути да уведоми писмено ВЪЗЛОЖИТЕЛЯ, по факс или e-mail.

11. Да осигурява възможност за изпращане и получаване на факс съобщения за всички мрежи, без да е необходимо ВЪЗЛОЖИТЕЛЯ да заплаща допълнително за устройства, като осигури за своя сметка, съвместимост между наличното оборудване на ВЪЗЛОЖИТЕЛЯ и мрежата на ИЗПЪЛНИТЕЛЯ, без заплащане на свързаните с това еднократни или месечни такси.

12. Да осигурява пълна съвместимост на крайните устройства с цифровите телефонни централи на ВЪЗЛОЖИТЕЛЯ и периферните им устройства и да не ограничава програмирането и използването на възможностите им.

13. Да обезпечи предоставените електронни съобщителни услуги с нужните енергоизточници в случай на авария по трасето на доставка на услугите.

14. Да реагира и отстрани повреда в предоставянето на услугите от момента на подаване на заявката в срок до 4 (четири) часа.

15. Да осигурява безплатен достъп до единния европейски номер за спешни повиквания „112“ и до националните номера за спешни повиквания.

16. Да осигурява възможност за повиквания към не географски номера 0700 , 0800 и 0900 (услуги с добавена стойност), както и възможност за цялостно или поотделно ограничаване на тяхното избиране по заявка на ВЪЗЛОЖИТЕЛЯ.

17. Да осигурява възможност за ограничаване на изходящи повиквания от телефонните постове към различни направления при заявяване от страна на Възложителя, без допълнителни такси и без заплащане на неустойки и санкции.

18. Да предоставя на ВЪЗЛОЖИТЕЛЯ точки за контакт, във връзка със заявяване на повреда, промяна на услугите с възможности за приемане на заявките по работна схема 24/7/365:

Телефон,……………………….

Факс …………………..

e-mail: ………………………..

19. На точките за контакт по чл.23 т. 18, ИЗПЪЛНИТЕЛЯ се задължава да осигури и приемане на рекламации по качеството, заявки за услуги, информация за сроковете за отстраняване на постъпилите рекламации и друга кореспонденция, свързана с предоставяните електронни съобщителни услуги, като потвърждава получаването на информацията и да предоставя информация за сроковете за отстраняване на постъпилите повреди и заявки до 2 часа.

20. Да осигури съвместимост на интерфейсите с цифровите телефонни централи на Възложителя и периферните им устройства и да не ограничава програмирането и използването на възможностите им.

21. Да извършва безплатна инсталация, активиране и поддържане на техническите устройства и софтуер, осигуряващи услугите.

22. При прекъсване или влошено качество на услугите при извършване на профилактика, ремонти или поради развитие на електронната съобщителна мрежа, както и за сроковете на прекъсването или влошаване качеството на услугата, да уведомява ВЪЗЛОЖИТЕЛЯ в срок най-малко три дни предварително.

23. Да гарантира сигурността на електронните съобщителни мрежи и да уведомява Възложителя при опасност от нарушаване на сигурността им.

24. Да осигурява тайната на съобщенията, която обхваща съдържанието на съобщенията, вида на предоставената услуга и всички данни, които са свързани с предоставянето на услугите, като предприема всички необходими технически и организационни мерки за това.

25. При необходимост за ремонт на съобщителни устройства в помещения на ВЪЗЛОЖИТЕЛЯ, ИЗПЪЛНИТЕЛЯТ изпраща предварително писмено искане за достъп.

26. Да обезпечи предоставените електронни съобщителни услуги с нужните енергоизточници, в случай на авария по трасето на доставката на услугите.

27. Да прехвърля фиксирани телефонни постове на трети лица по заявка на ВЪЗЛОЖИТЕЛЯ, по всяко време без допълнителни такси и без заплащане на неустойки.

28. Да осигури професионално персонално обслужване от страна на представител на ИЗПЪЛНИТЕЛЯ за осъществяване на връзка и при неудовлетвореност от обслужването, да бъде предоставена възможност за смяна с друг представител, при писмено искане от ВЪЗЛОЖИТЕЛЯ.

29. Да предоставя безплатни месечни фактури на хартиен носител, придружени от обобщена и подробна писмена информация за ползваните услуги, получени в деловодството на ВЪЗЛОЖИТЕЛЯ, както и на посочен от ВЪЗЛОЖИТЕЛЯ e-mail адрес. Изпълнителят да предостави на Възложителя достъп и до електронен вариант на издадените месечни фактури, обобщени справки, както и до статистики за представените услуги по направления, общо и поотделно за всеки номер.

30. Да предоставя, при заявяване от страна на Възложителя, детайлизирана справка на хатиен носител, без заплащане.

31. ИЗПЪЛНИТЕЛЯТ се задължава да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор.

32. Да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им.

33. Да изпълнява всички законосъобразни указания и изисквания на ВЪЗЛОЖИТЕЛЯ.

34. Да пази поверителна Конфиденциалната информация, в съответствие с уговореното в чл. 37 от Договора.

35. Да осигури безвъзмездно на Министерство на здравеопазването услуга за ползването на универсален номер 070010323, в съответствие с Техническата спецификация – Приложение № 1 към този договор и неразделна част от същия.

**Общи права и задължения на ВЪЗЛОЖИТЕЛЯ**

**Чл. 24. ВЪЗЛОЖИТЕЛЯТ има право:**

1. Да изисква и да получава Услугите в уговорените срокове, количество и качество.

2. Да контролира изпълнението на поетите от ИЗПЪЛНИТЕЛЯ задължения, в т.ч. да иска и да получава информация от ИЗПЪЛНИТЕЛЯ през целия Срок на Договора.

3. Да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него разпечатки, обобщени справки или съответна част от тях.

4. Да изисква от ИЗПЪЛНИТЕЛЯ предоставяне на Услугата, при просрочване изпълнението на задълженията по този Договор, в съответствие с уговореното в чл. 28 от Договора.

5. Да не приеме предоставената Услуга при констатирани недостатъци в изпълнението, в съответствие с уговореното в чл. 26 и 27 от Договора.

6. Да ползва услугите на съобщителната мрежа на ИЗПЪЛНИТЕЛЯ, в съответствие с изискванията на настоящия договор и приложенията към него.

7. Чрез упълномощени свои представители, да предоставя на ИЗПЪЛНИТЕЛЯ писмена заявка за необходимите нови електронни съобщителни услуги, съгласно приложенията на настоящия договор.

8. На точките за контакт по чл. 23, т. 18 да подава рекламации по качеството, възникнали повреди, заявки за услуги и друга кореспонденция, свързана с предоставяните електронни съобщителни услуги. Да получава потвърждение за получаването на информацията и да бъде информиран за сроковете за отстраняване на подадените рекламации и повреди.

9. При неудовлетвореност от осъществяване на връзка и професионално персонално обслужване от страна на упълномощения представител на ИЗПЪЛНИТЕЛЯ, да поиска смяна с друг представител.

**Чл. 25. ВЪЗЛОЖИТЕЛЯТ се задължава:**

1. Да заплати на ИЗПЪЛНИТЕЛЯ Цената в размера, по реда и при условията, предвидени в този Договор.

2. Да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право.

3. Да определи и упълномощи лице за връзка с упълномощени представители на ИЗПЪЛНИТЕЛЯ и за подписване на приемно-предавателни протоколи и/или други необходими документи за доставяне и приемане на услугите по договора.

4. Да пази поверителна Конфиденциалната информация, в съответствие с уговореното в чл. 37 от Договора.

5. Да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки при изпълнението на Договора, когато ИЗПЪЛНИТЕЛЯТ поиска това.

**ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 26.** Приемането на първоначалното предоставяне на Услугите по този Договор се удостоверява с двустранно подписан протокол в деня на предоставяне на Услугата. В случай, че към този момент бъдат констатирани недостатъци в изпълнението, те се описват в протокола от ВЪЗЛОЖИТЕЛЯ и се определя подходящ срок за отстраняването им или налагането на санкция, съгласно чл. 16 от Договора.

**Чл. 27.** (1) Ежемесечно, след изтичане на отчетния период, ИЗПЪЛНИТЕЛЯТ представя на ВЪЗЛОЖИТЕЛЯ фактури за ползваните услуги.

(2) Представители на ВЪЗЛОЖИТЕЛЯ извършват проверка на получените фактури и ги одобряват за плащане, като при необходимост изискват разяснения по ползваните услуги.

**САНКЦИИ ПРИ НЕИЗПЪЛНЕНИЕ**

**Чл. 28**. (1) При забава в плащането, ВЪЗЛОЖИТЕЛЯТ дължи неустойка в размер на 0.1% от дължимата сума по представената фактура за всеки ден закъснение, но не повече от 5 % от тази стойност.

(2) ВЪЗЛОЖИТЕЛЯТ не дължи неустойка в случаите, в които упражни правото си предсрочно да прекрати договора с ИЗПЪЛНИТЕЛЯ.

**Чл. 29.** За всеки период, в който ползването на някоя услуга е било невъзможно, поради причини, за които ИЗПЪЛНИТЕЛЯ носи отговорност, за време продължило повече от 24 (двадесет и четири) часа, ВЪЗЛОЖИТЕЛЯТ има право на обезщетение в размер на 1/30 от месечната абонаментна такса. ВЪЗЛОЖИТЕЛЯТ има право да се възползва от тази възможност само при условие, че е уведомил ИЗПЪЛНИТЕЛЯ писмено за датата на спирането на Услугата и е дал възможност на ИЗПЪЛНИТЕЛЯ да отстрани повредите.

**Чл. 30.** (1) Ако ИЗПЪЛНИТЕЛЯТ не изпълни възложената услуга или част от нея, или изпълнението не отговоря изцяло или частично на изискванията на ВЪЗЛОЖИТЕЛЯ, на техническата спецификация, на условията на договора или на офертата на ИЗПЪЛНИТЕЛЯ, същият дължи на ВЪЗЛОЖИТЕЛЯ неустойка в размер на 5 % от договорената месечна такса с ДДС, но не повече от 20 % от прогнозната стойност на договора с вкл. ДДС.

(2) Неизпълнението по ал. 1 се констатира от назначена от ВЪЗЛОЖИТЕЛЯ комисия, отразено в нарочен протокол. Съставеният протокол се изпраща на ИЗПЪЛНИТЕЛЯ.

**Чл. 31.** (1) Изплащането на неустойката не лишава изправната страна от правото да търси реално изпълнение и обезщетение за претърпени вреди.

(2) ВЪЗЛОЖИТЕЛЯТ има право да удовлетвори вземането си за дължимата неустойка от гаранцията за изпълнение на договора, като уведоми писмено ИЗПЪЛНИТЕЛЯ за това (ако е представена такава).

(3) За претърпените вреди във връзка с настоящия договор изправната страна по него има право да търси по съдебен ред обезщетение, в съответствие с общите правила на гражданското законодателство.

**ПРЕКРАТЯВАНЕ НА ДОГОВОРА**

**Чл. 32**. Договорът се прекратява в следните случаи:

1. С изтичане на уговорения срок;

2. При достигане на максимално допустимата Стойност на Договора посочена в чл. 8, ал. 1;

3. По взаимно съгласие на страните изразено в писмена форма;

4. При констатирани нередности и/или конфликт на интереси - с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. Когато са настъпили съществени промени във финансирането на обществената поръчка - предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата.

**Чл. 33.** ВЪЗЛОЖИТЕЛЯТ може да прекрати договора без предизвестие и без да дължи неустойки, когато ИЗПЪЛНИТЕЛЯТ:

- забави изпълнението и/или не изпълни някое от задълженията си по договора с повече от 7 /седем/ работни дни;

- не изпълни точно някое от задълженията си по договора.

- използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

- бъде обявен в несъстоятелност или когато е в производство по несъстоятелност или ликвидация.

**Чл. 34.** ВЪЗЛОЖИТЕЛЯТ може да прекрати договора едностранно с едномесечно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ услуги.

**ОБЩИ РАЗПОРЕДБИ**

**Дефинирани понятия и тълкуване**

**Чл. 35. (1)** Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в Договора и Приложенията, се прилагат следните правила:

1. специалните разпоредби имат предимство пред общите разпоредби;

2. разпоредбите на Приложенията имат предимство пред разпоредбите на Договора.

**Спазване на приложими норми**

**Чл. 36.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора.

**Конфиденциалност**

**Чл. 37. (1)** Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до:

1. тайната на съобщенията, която обхваща съдържанието на съобщението, вида на предоставената услуга и всички данни, които са свързани с нейното предоставяне, като предприема всички необходими технически и организационни мерки за това;

2. обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

**(2)** С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

**(3)** Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор, от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

**(4)** Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

**Задълженията, свързани с неразкриване на Конфиденциалната информация остават в сила и след прекратяване на Договора, на каквото и да е основание.**

**Публични изявления**

**Чл. 38.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Прехвърляне на права и задължения**

**Чл. 39.** Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

**Изменения**

**Чл. 40. (1)**Този Договор може да бъде изменян само с допълнителни споразумения, изготвени в писмена форма и подписани от двете Страни.

**(2)** ИЗПЪЛНИТЕЛЯТ няма право да извършва изменения и допълнения, които водят до изменения на цените по договора, освен в случаите на намаляване на цените на предоставяните на ВЪЗЛОЖИТЕЛЯ услуги и в случаите по чл. 8, ал. 3 от настоящия договор.

**(3)** Всички изменения по договора са действителни само, ако са извършени с писменото съгласие между двете страни.

**Непреодолима сила**

**Чл. 41. (1)** Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

**(2)** Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

**(3)** Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 10 (десет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При не уведомяване се дължи обезщетение за настъпилите от това вреди.

**(4)** Докато трае непреодолимата сила, изпълнението на задълженията на свързаните с тях насрещни задължения се спира

**Нищожност на отделни клаузи**

**Чл. 42.** В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 43. (1)** Всички уведомления между Страните във връзка с този Договор се извършват в писмена форма на български език и могат да се предават лично или чрез препоръчано писмо, по куриер, по факс, електронна поща.

**(2)** За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: гр. София площад Света неделя №5

Тел.: ………………

Факс: ……………………

e-mail: [stopanskideinosti@mh.government.bg](mailto:stopanskideinosti@mh.government.bg)

За контакт: отдел "Стопански дейности", дирекция "Административни дейности"

2. За ИЗПЪЛНИТЕЛЯ:

Адрес за кореспонденция:

Тел.: ……………………

Факс: ……………………..

e-mail: ………………………………………..

Лице за контакт: ………………………………………….

**(3)** За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**(5)** При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 5 (*пет*) дни от вписването ѝ в съответния регистър.

**Приложимо право**

**Чл. 44.** Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

**Чл. 45.** За неуредените в този Договор въпроси се прилагат разпоредбите на действащото българско законодателство.

**Разрешаване на спорове**

**Чл. 46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

**Екземпляри**

**Чл. 47.** Този Договор се състои от 13 (тринадесет) страници и е изготвен и подписан в 3 (три) еднообразни екземпляра – два за ВЪЗЛОЖИТЕЛЯ и един за ИЗПЪЛНИТЕЛЯ.

**Приложения:**

**Чл. 48.** Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

Приложение № 4 – Списък с Географските номера на фиксираните телефонни постове и автоматични входове, ползвани от ВЪЗЛОЖИТЕЛЯ по силата на настоящия Договор.

Приложение № 5 – Общи условия за взаимоотношения между ………………………….. и крайните потребители на фиксирана телефонна услуга.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
|  |  |
|  |  |
|  |  |
|  |  |